**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA FINANSIRANjE OBRAZOVANjA**  **Javni poziv za finansiranje/sufinansiranje programa i projekata iz oblasti predškolskog, osnovnog i srednjeg obrazovanja iz Budžeta Federacije Bosne i Hercegovine u 2025. godini** | | |
| 1. | Opći cilj u oblasti koja je predmet finansiranja: | Unapređenje obrazovnog sistema u Federaciji BiH |
| 2. | Posebni ciljevi programa koji se realiziraju putem ovog javnog poziva: | 1. Poboljšanje uključenosti, uslova i kvaliteta obrazovanja u predškolskim ustanovama, osnovnim i srednjim školama za sljedeće grupe djece s posebnim obrazovnim potrebama: djeca s poteškoćama u razvoju, djeca pripadnika romske nacionalnosti, djeca iz porodica u stanju socijalne potrebe, djeca koja žive u udaljenim ruralnim sredinama i druge ranjive grupe djece, te talentirana i nadarena djeca;  2. Kroz podršku projektima primjene savremenih i inovativnih metoda i oblika odgojno-obrazovnog rada i nabavke nastavnih sredstava unaprijediti kvalitet odgoja i obrazovanja i doprinijeti razvoju funkcionalnih znanja i vještina djece predškolskog uzrasta i učenika osnovnih i srednjih škola;  3. Integriranje komponente gender senzitivnog ili odgovornog budžetiranja, unapređenje vještina i kompetencija odraslih osoba s fokusom na žene kroz projekte obuke, stručnog osposobljavanja ili stručnog usavršavanja radi njihove lakše integracije na tržište rada i aktivne participacije u društvenom životu. Davanje doprinosa promociji ljudskih prava u segmentu rodne ravnopravnosti i jačanje socio-ekonomskog osnaživanja žena te uspostavljanje sistemskog pristupa eliminaciji stereotipa i ograničenja na kojima se zasnivaju nejednakosti u pogledu uloge, statusa i uključivanja žena u društvene tokove;  4. Promocija zdravih životnih stilova i zdravih životnih navika kod učenika i djece predškolskog uzrasta;  5. Podrška uklanjanju predrasuda i stereotipa prema LGBTQ+ populaciji te prevencija i sprečavanje diskriminacije prema ovoj populaciji;  6. Realizirati mjere i aktivnosti iz Okvirnog plana prevencije i sprečavanja nasilja u odgojno-obrazovnim ustanovama u Federaciji BiH, koje će doprinijeti stvaranju sigurnijeg okruženja u odgojno-obrazovnim ustanovama u Federaciji BiH;  7. Podizanje svijesti javnosti o važnosti prevencije i sprečavanja nasilja te unapređenje medijske pismenosti u odgojno-obrazovnim ustanovama;  8. Unapređenje kompetencija nastavnika stranih jezika radi poboljšanja kvaliteta nastave stranih jezika u školama i jačanja višejezičnosti učenika. |
| 3. | Ukupna vrijednost poprogramima i najviši finansijski iznos koji može biti dodijeljen za pojedini projekat | * Program 1:   ukupna vrijednost programa: 150.000,00 KM  najviši iznos po projektu: 10.000,00 KM   * Program 2:   ukupna vrijednost programa: 250.000,00 KM  najviši iznos po projektu: 15.000,00 KM   * Program 3:   ukupna vrijednost programa: 50.000,00 KM  najviši iznos po projektu: 7.000,00 KM.   * Program 4:   ukupna vrijednost programa: 150.000,00 KM  najviši iznos po projektu: 10.000,00 KM.   * Program 5:   ukupna vrijednost programa: 20.000,00 KM  najviši iznos po projektu: 10.000,00 KM.   * Program 6:   ukupna vrijednost programa: 150.000,00 KM  najviši iznos po projektu: 15.000,00 KM   * Program 7:   ukupna vrijednost programa: 300.000,00 KM  najviši iznos po projektu: 18.000,00 KM   * Program 8:   ukupna vrijednost programa: 50.000,00 KM  najviši iznos po projektu: 10.000,00 KM |
| 4. | Potencijalni podnosioci prijava (podnosioci prijava koji mogu biti korisnici sredstava po programima Javnog poziva) | * Program 1:   Predškolske ustanove, osnovne škole i srednje škole   * Program 2:   Predškolske ustanove, osnovne i srednje škole   * Program 3:   Osnovne i srednje škole, nevladine organizacije (sa sjedištem u Federaciji BiH) u saradnji sa školama   * Program 4:   Predškolske ustanove, osnovne i srednje škole   * Program 5:   Nevladine organizacije (sa sjedištem u Federaciji BiH)   * Program 6:   Kantonalna ministarstva nadležna za oblast obrazovanja, pedagoški zavodi (ili druge ustanove registrirane za ovu djelatnost), predškolske ustanove, osnovne i srednje škole   * Program 7:   Produkcijske i medijske kuće, osnovne i srednje škole, nevladine organizacije (sa sjedištem u Federaciji BiH)   * Program 8:   Udruženja nastavnika stranih jezika i pedagoški zavodi (ili druge ustanove registrirane za ovu djelatnost) |
| 5. | Prihvatljive aktivnosti za provođenje projekata u okviru programa Javnog poziva | U tekstu Javnog poziva su za svaki od programa Javnog poziva (1-8) navedeni kriteriji, a ispod kriterija i vrsta projekata ili aktivnosti za koju je program namijenjen. |
| 6. | Neprihvatljivi troškovi koji se ne mogu finansirati dodijeljenim sredstvima | Plate i naknade troškova zaposlenika. |
| 7. | Pravila vidljivosti (promocija programa, projekata i rezultata) koja se trebaju poštovati u provođenju programa ili projekta | U realizaciji svih projektnih aktivnosti, a posebno aktivnosti koje se odnose na prezentiranje i promociju rezultata projekta, obavezno naznačiti da je Federalno ministarstvo obrazovanja i nauke finansiralo/sufinansiralo projekat. |
| 8. | Zahtjev za finansiranje/sufinansiranje projekta – obrazac Zahtjeva | Zahtjev za finansiranje/sufinansiranje projekta treba u potpunosti popuniti na obrascu Zahtjeva za onaj program na koji se podnosilac zahtjeva prijavljuje. U obrascu Zahtjeva sa x označiti dokumentaciju koja se prilaže uz obrazac Zahtjeva. Zahtjev treba obavezno potpisati ovlaštena osoba za zastupanje, te ovjeriti isti pečatom podnosioca zahtjeva (ustanove, udruženje ili dr. organizacije koja je podnosilac zahtjeva). Staviti datum podnošenja prijave na odgovarajuće mjesto u obrascu Zahtjeva. |
| 9. | Prilozi uz obrazac Zahtjeva | Uz popunjeni obrazac Zahtjeva neophodno je dostaviti sljedeće priloge:   * Detaljan opis projekta za koji se traži (su)finansiranje; * Detaljno razrađen finansijski plan projekta (budžet); * Dokumentacija koja je navedena kao obavezna u obrascu Zahtjeva;   Druga dodatna dokumentacija kojom dokazuje da ispunjava propisane opće uslove i kriterije iz Javnog poziva. |
| 10. | Rok podnošenja prijave/zahtjeva na Javni poziv | Zahtjevi/prijave trebaju biti podneseni najkasnije do isteka krajnjeg roka navedenog u Javnom pozivu |
| 11. | Način podnošenja prijave/zahtjeva na Javni poziv | ZAHTJEV SA KOMPLETNOM DOKUMENTACIJOM OBAVEZNO SE PODNOSI U KOVERTI U 1 PRIMJERKU (ORIGINAL ili OVJERENA KOPIJA ORIGINALA) PUTEM POŠTE NA ADRESU:    **FEDERALNO MINISTARSTVO OBRAZOVANJA I NAUKE**  **Dr. Ante Starčevića bb (Hotel „Ero“)**  **88000 Mostar**  **Sa napomenom: „Za Javni poziv iz oblasti predškolskog, osnovnog i srednjeg obrazovanja – ne otvarati“ (navesti broj i naziv programa na koji se aplicira)**  OBAVEZNO NA KOVERTI NAVESTI PODATKE POŠILJAOCA.  Podnosilac zahtjeva može prijaviti samo jedan projekat u okviru pojedinog programa Javnog poziva. |
| 12. | Prijave koje neće biti razmatrane: | * Neblagovremene prijave; * Korisnici sredstava koji prema evidencijama Ministarstva do zaključenja ovog javnog poziva nisu dostavili Izvještaj o namjenskom utrošku sredstava, odnosno nisu opravdali sredstva dodijeljena u prethodnom periodu, a bili su dužni to učiniti, ne ispunjavaju uvjete za dodjelu sredstava po ovom javnom pozivu, te se njihove prijave neće razmatrati. * Prijave podnesene od podnosioca prijava koji ne mogu biti korisnici sredstava po određenom programu Javnog poziva na koji se podnosilac prijavio; * Prijave za koje se utvrdi da nisu ispunile opće uslove propisane Javnim pozivom; * Ukoliko podnosilac prijave/zahtjeva koji se prijavljuje na neki od programa Javnog poziva od Ministarstva traži iznos veći od maksimalno dozvoljenog po projektu u okviru određenog programa Javnog poziva; * Prijave za koje se u procesu selekcije utvrdi formalni nedostatak ili da su nepotpune, a za koji nije u tekstu Javnog poziva i u ovom uputstvu navedeno da se može dopunjavati. |
| 13. | Opis postupka administrativne provjere (selekcije) prijave (uslovi koje podnosioci prijave trebaju ispuniti kako bi mogli biti razmatrani za dodjelu budžetskih sredstava) | * Administrativnom provjerom se utvrđuje ispunjavanje općih uslova i kriterija Javnog poziva u smislu odgovarajućih korisnika sredstava po programima, da li je prijava blagovremena i potpuna, da li je podnesena na odgovarajućem obrascu, da li je dostavljena sva tražena dokumentacija u tekstu Javnog poziva i obrascu Zahtjeva i drugi uslovi navedeni u tekstu Javnog poziva, obrascu Zahtjeva i ovom uputstvu. Dakle, u ovoj fazi se provjerava ispunjenost formalno-pravnih uslova za pristupanje sljedećoj fazi, koja se odnosi na ocjenjivanje projekata. * Ukoliko se prilikom selekcije utvrdi formalni nedostatak, a za koji nije u tekstu Javnog poziva i u ovom uputstvu navedeno da se ne može dopunjavati, Ministarstvo će pozvati aplikanta da utvrđeni nedostatak otkloni u roku od 5 dana putem objave evidencije formalno neispravnih prijava na web stranici Ministarstva.   Podnosilac prijave, koji je obaviješten o mogućnosti dopune prijave (putem obavještenja na web stranici Ministarstva), a ne izvrši dopunu u ostavljenom roku ili izvrši neodgovarajuću dopunu prema ocjeni Komisije za selekciju prijava, neće imati mogućnost naknadne dopune niti prigovora, odnosno neće moći dalje sudjelovati u proceduri dodjele sredstava po Javnom pozivu.  **Napomena:**  **Dopuna dokumentacije** može se omogućiti samo onom aplikantu čija prijava je nepotpuna zbog nedostavljanja dokumenta – dokaza o činjenicama koje se vode u evidencijama ili registrima kod drugih organa, a koje su vidljive iz popunjenog aplikacijskog obrasca:  - dokaz o otvorenom računu u poslovnoj banci;  - uvjerenje o poreznoj registraciji (ID broj);  - dokaz da odgovorno lice podnosioca prijave nije osuđivano za krivična djela, osim za krivična djela iz oblasti saobraćaja (uvjerenje MUP-a koje ne smije biti starije od šest mjeseci),  - Rješenje o registraciji ili izvod iz registra iz kojeg je vidljiva djelatnost za koju je podnosilac zahtjeva registriran.  Ostala dokumentacija tražena Javnim pozivom (u potpunosti i ispravno popunjen aplikacijski obrazac, detaljan opis projekta za koji se traži (su)finansiranje, detaljno razrađen finansijski plan projekta (budžet) i dr.) ne može se dopunjavati.  Aplikanti čije su prijave formalno neispravne, a kojima nije ostavljena mogućnost dopune, mogu izjaviti prigovor u roku od **5 dana** od dana objave evidencije formalno neispravnih prijava na web stranici Ministarstva. |
| 14. | Opis postupka odabira projekata koji će biti finansirani | Ocjenu podnesenih prijava na Javni poziv, koje su ispunile formalno pravne uslove (zadovoljili uslove selekcije projekata) će vršiti Komisija Federalnog ministarstva obrazovanja i nauke na osnovu kriterija iz priloga Javnog poziva. |
| 15. | Način podnošenja prigovora | Objava o rokovima i načinu podnošenja prigovora na rezultate Javnog poziva će biti objavljena na web stranici Ministarstva uz rezultate o dodjeli sredstava putem Javnog poziva. |
| 16. | Opis postupka ugovaranja odabranih programa i projekata | Sa korisnicima sredstava, federalna ministrica obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje. |
| 17. | Opis postupka praćenja provođenja programa ili projekata | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku dodijeljenih sredstava. Ukoliko korisnik sredstava u roku utvrđenom u ugovoru ne dostavi Izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će poduzeti odgovarajuće mjere u skladu sa odredbama zaključenog ugovora i u skladu sa zakonom. |
| 18. | Okvirni rok za okončanje svih postupaka obuhvaćenih Javnim pozivom | septembar 2025. godine |
| 19. | Datum objave Javnog poziva: | 15.05.2025. godine |
| 20. | Rok za podnošenje prijave na Javni poziv: | 05.06.2025. godine |
| 21. | Način komunikacije sa davaocem budžetskih sredstava tokom trajanja javnog poziva | Način komunikacije sa davaocem budžetskih sredstava tokom trajanja Javnog poziva:  Kontakt brojevi telefona u Sektoru za integralno obrazovanje i razvoj po programima su:   * Program 1: 036/355-735 ili 036/355-722; * Program 2: 036/355-705; * Program 3: 036/355-706; * Program 4: 036/355-737; * Program 5: 036/355-726; * Program 6: 036/355-735 ili 036/355-722; * Program 7: 036/355-705 i * Program 8: 036/355-725.   Informacije se mogu dobiti u toku trajanja Javnog poziva radnim danima od 8.00 do 16.00 sati. |